|  |  |
| --- | --- |
| Javne in zasebne srednje šole ter zavodi za vzgojo in izobraževanje otrok in mladostnikov s posebnimi potrebami | |
|  | |
| Splošne knjižnice  Združenje splošnih knjižnic | |
|  | |
|  | |
| Številka: | 6133-2/2018/2 |
| Datum: | 5. 6. 2018 |

|  |  |
| --- | --- |
| Zadeva: | **Nacionalni projekt »RASTEM S KNJIGO SŠ« v šolskem letu 2018/2019: PRIJAVA, IZBOR KNJIGE IN POTEK** |

Spoštovani!

V šolskem letu 2018/2019 bo Javna agencija za knjigo RS (JAK) skupaj z vami že devetič izvajala nacionalni projekt »Rastem s knjigo SŠ«.

V prilogi vam pošiljamo informacijo o poteku in prijavi na **nacionalni projekt *»Rastem s knjigo SŠ«* v šolskem letu 2018/2019**.

V juniju 2017 je bila na razpisu JAK s strani strokovne komisije za literarne prireditve in razvijanje bralne kulture za projekt *»Rastem s knjigo OŠ«* v šolskem letu 2018/2019 izbrana naslednja knjiga:

***Suzana Tratnik, Noben glas, Založba Beletrina.***

V avgustu 2018 pa vam bomo poslali program oz. predlog organizacijske izvedbe nacionalnega projekta *»Rastem s knjigo SŠ*«, ki vam bo, kot vsako leto, v pomoč pri izvajanju projekta v šolskem letu 2018/2019.

Nacionalni projekt ***»Rastem s knjigo OŠ«***že vrsto let poteka v sodelovanjus predstavniki Ministrstva za kulturo, Ministrstva za izobraževanje, znanost in šport, MKL, Pionirske - centra za mladinsko književnosti in knjižničarstvo, Zavoda RS za šolstvo, Združenja splošnih knjižnic, Sekcije šolskih knjižnic pri ZBDS, Društva šolskih knjižničarjev Slovenije, Društva slovenskih pisateljev.

Veselimo se ponovnega druženja s knjigo v knjižnici in se vam zahvaljujemo za sodelovanje.

Lep pozdrav.

Lep pozdrav.

Tjaša Urankar Renata Zamida

Vodja projekta RSK direktorica

Priloga:

PRIJAVA NA NACIONALNI PROJEKT *»RASTEM S KNJIGO SŠ«* V ŠOLSKEM LETU 2018/2019

**PRILOGA**

**PRIJAVA NA NACIONALNI PROJEKT *»RASTEM S KNJIGO SŠ«***

**V ŠOLSKEM LETU 2018/2019**

1. **PRIJAVE ŠOLE na JAK**

Vse javne in zasebne srednje šole in zavode za vzgojo in izobraževanje otrok in mladostnikov s posebnimi potrebaminaprošamo, da v svoje letne delovne načrte za šolsko leto 2018/2019 vključijo **obisk dijakov prvih letnikov v najbližji splošni knjižnici.**

Prosimo vas, da **najkasneje do 1. avgusta 2018** javite podatke o sodelovanju v projektu ***»Rastem s knjigo SŠ«*** v šolskem letu 2018/2019.

Podatke posredujte na elektronski naslov **rastemsknjigo@jakrs.si in v splošno knjižnico, ki jo boste obiskali.**

Podatki naj vključujejo:

- naziv in naslov šole,

- ime in priimek koordinatorja,

- e-poštni naslov koordinatorja,

- splošni e-poštni naslov šole,

- naziv in naslov splošne knjižnice, ki jo nameravate obiskati

- število oddelkov 1. letnikov na vaši šoli

- število dijakov, ki se bodo udeležili projekta.

1. **PRIJAVA ŠOLE za obisk v SPLOŠNI KNJIŽNICI**

**Vsaka šola**, ki sodeluje v projektu *»Rastem s knjigo SŠ«*v šolskem letu 2018/2019 se je **dolžna javiti splošni knjižnici**, ki jo bo obiskala, **najkasneje do 1. avgusta 2018.**

1. **PRIJAVA SPLOŠNE KNJIŽNICE**

Splošne knjižnice naprošamo, da **na JAK javijo le spremembo koordinatorja projekta *»Rastem s knjigo SŠ«***, v kolikor je do nje prišlo. Ostali boste **avtomatično prijavljeni** za šolsko leto 2018/2019.

Prosimo, da spremembo podatkov posredujete **najkasneje do 1. avgusta 2018** na e-poštni naslov: **rastemsknjigo@jakrs.si**.

Podatki naj vključujejo:

- naziv in naslov knjižnice,

- ime in priimek koordinatorja,

- e-poštni naslov koordinatorja,

- splošni e-poštni naslov knjižnice,

- telefonsko številko koordinatorja.

Za dodatna pojasnila in informacije se obrnite na Tjašo Urankar, ki koordinira projekt na JAK (telefon: 01 369 58 25 oz. e-pošta: **rastemsknjigo@jakrs.si** ali tjasa.urankar@jakrs.si).

V upanju na uspešno sodelovanje pri projektu ***»Rastem s knjigo SŠ«*** v novem šolskem letu vas lepo pozdravljamo.

Pripravila:

Tjaša Urankar

Javna agencija za knjigo RS

vodja projekta

V vednost poslati:

* Helena Jaklitsch, Marjan Gujtman, Ministrstvo za kulturo
* Nada Požar Matijašič, Ministrstvo za izobraževanje, znanost in šport
* Breda Podbrežnik, Združenje splošnih knjižnic
* mag. Darja Lavrenčič Vrabec, MKL, Pionirska ̶ center za mladinsko književnost in knjižničarstvo
* Urška Bajda, predsednica Sekcije za šolske knjižnice pri Zvezi bibliotekarskih društev Slovenije
* NUK, center za razvoj knjižnic